Provinco Samangan

Samangan (paŝtoe سمنګان, perse سمنگان) estas provinco (velajat) en la nordo de Afganio kaj limas al la provincoj Balĥ, Kunduz, Baglan, Bamijan kaj Sar-i Pul. La ĉefurbo la provinco estas Ajbak. La teritorio havas 345 100 loĝantojn.

En aprilo 2010 la provinco Samangan estis skuita de forta tertremo"mortoj dum tertremo en Afganio", germanlingve, reta eldono de la svisa gazeto NZZ el Zuriko, kiu kaŭzis mortojn, vunditojn kaj detruojn de konstruaĵoj.

 Mitologio 
Samangan havas gravan rolon en la irana nacia eposo Ŝahnameo de Abol-Gasem Ferdousio. En la rakonto pri Rostam kaj Sohrab, Samangan priskribiĝas kiel lima lando inter Irano kaj la regno Turano de tjurklingvaj popoloj. La reĝo de Samangan, Tahmine, enamiĝas al Rostam. Naŭ monatojn post ama nokto naskiĝas la komuna filo Sohrab, kiu kreskas sen koni la patron. Kiam li iĝas adoleska kaj serĉas sian patron en Irano, li renkontas la patron en batalo kaj la patro sen ekkoni sian filon mortigas la junulon per ponardo. Nur en la lasta momento de la mortado Tahmine tamen ekkomprenas kiu estas la mortanto, rekonante brakoringon kiun li iam donis al Rostam.

 Notoj 

Kategorio:Provincoj de Afganio